Príloha č. 2 súťažných podkladov

|  |
| --- |
|  **návrh kúpnej zmluvy** |

**KÚPNA ZMLUVA č. OVO2-2020/000547-00**

**na dodanie univerzálneho dokončovacieho stroja**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej

len **„ObZ“**) a podľa § 83 zákona č. 343/2015 Z.z. o verejnom obstarávaní a o zmene a doplnení niektorých

zákonov v znení neskorších prepisov ( ďalej len „zákon 343/2015 Z.z.“)

(ďalej len „ Zmluva“)

medzi zmluvnými stranami

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

V zastúpení: Ing. Ondrej Varačka generálny tajomník služobného úradu Ministerstva vnútra SR na

 základe plnej moci č. p.: KM-OPS4-2018/001604-117 zo dňa 30.04.2018

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

 (ďalej len „**Kupujúci**“)

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN:

Tel:

Fax:

e-mail:

registrácia:

 (ďalej len „**Predávajúci**")

**(Predávajúci** a **Kupujúci** spolu aj ako „**Zmluvné strany“**)

**Článok I.**

**Úvodné ustanovenie**

1. Zmluvné strany uzatvárajú túto Zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. **XX/2020 dňa XX.XX.2020 pod značkou XXXX -XXX** (ďalej len „VO“).

.

1. Základným účelom tejto Zmluvy je v súlade s výsledkom VO zabezpečenie dodania predmetu zákazky podľa článku 1 a Prílohy č. 1 tejto Zmluvy.

**Článok II.**

**Predmet zmluvy**

* 1. Predmetom tejto Zmluvy je záväzok Predávajúceho a dodať Kupujúcemu štyri (4) kusy špeciálnych motorových vozidiel typu **„Univerzálny dokončovací stroj**“, (ďalej len „predmet Zmluvy“) podľa Prílohy č. 1 tejto zmluvy a v lehote podľa článku V. tejto zmluvy a záväzok Kupujúceho riadne a včas dodaný predmet Zmluvy prevziať a zaplatiť zaň dohodnutú kúpnu cenu v súlade s článkom III. tejto Zmluvy.
	2. Predmet Zmluvy bude dodávaný vo vyhotovení podľa špecifikácie uvedenej v Prílohe č.1 tejto Zmluvy - Opis predmetu zákazky, technická špecifikácia a vo vlastnom návrhu plnenia Predávajúceho, ktorý predložil vo svojej ponuke v rámci verejného obstarávania.
	3. Množstvo predmetu Zmluvy, ktoré Kupujúci kúpi od Predávajúceho v súlade s touto Zmluvou je uvedené v štruktúrovanom rozpočte, ktorý tvorí Prílohu č. 2 tejto Zmluvy.
	4. Predávajúci sa zaväzuje, že v rámci kúpnej ceny s predmetom Zmluvy Kupujúcemu súčasne dodá:
		+ informácie (v písomnej podobe) o používaní predmetu Zmluvy,
		+ informácie (v písomnej podobe) o údržbe vykonávanej používateľom predmetu Zmluvy,
		+ lehoty a obsah pravidelných kontrol a skúšok predmetu Zmluvy stanovených výrobcom (v písomnej podobe),
		+ normu spotreby PHM v litroch pre predpokladaný spôsob používania vozidla

 na jednu motohodinu (60 minút) pri chode motora vozidla pri voľnobežných otáčkach,

 na 100 kilometrov jazdy (kombinovaná norma),

 na jednu motohodinu (60 minút) pre pracovnú činnosť motora vozidla nadstavby,

* + - normu spotreby PHM v litroch pre všetky osadené zariadenia so spaľovacím motorom na jednu motohodinu (60 minút) pri chode motora pri otáčkach potrebných na ich činnosť,
		- plnohodnotné rezervné koleso umiestnené na vozidle,
		- kompletné príslušenstvo potrebné pre výmenu kolesa vrátane hydraulického zdviháku,
		- kompletné príslušenstvo (vrátane ťažnej tyče) pre ťahanie a vlečenie v prípade poruchy,
		- podložky na upevnenie tabuliek pre evidenčné číslo,
		- ostatná povinná výbava motorového vozidla predpísaná všeobecne záväzným právnym predpisom.

**Článok III.**

**KÚPNA CENA**

3.1. Kúpna cena za predmet Zmluvy je stanovená v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách ako cena konečná a je špecifikovaná v Prílohe č. 2 tejto Zmluvy.

 3.2 . Kúpnou cenou sa rozumie cena vrátane colných a daňových poplatkov, komplexného zabezpečenia služieb spojených s dodávkou tovaru, vrátane dopravy do miesta plnenia uvedeného v bode 5.1. tejto zmluvy (náklady na dopravu, poistenie a ostatné náklady spojené s dodávkou tovaru) a vrátane vykonania predpredajného servisu, poučenia a zaškolenia obsluhy, ako aj plánovaných servisných činností.

3.3. Dohodnutú cenu je možné meniť iba pri zmene colných a daňových predpisov, a to len po vzájomnej dohode zmluvných strán, v zmysle zákona NR SR č.18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z.z. o cenách.

**Článok IV.**

**PLATOBNÉ PODMIENKY**

* 1. Cena sa uhrádza prevodným príkazom prostredníctvom finančného ústavu Kupujúceho na základe Predávajúcim vystavenej a Kupujúcemu doručenej faktúry po prevzatí tovaru alebo jeho časti Kupujúcim a podpísaní preberacieho protokolu s vyznačením riadneho dodania tovaru, a to na účet Predávajúceho uvedený v záhlaví tejto Zmluvy. Cena sa považuje za uhradenú dňom odpísania finančných prostriedkov z účtu Kupujúceho, uvedeného v záhlaví tejto Zmluvy v časti Kupujúci.

* 1. Dohodnutá splatnosť faktúry je tridsať (30) dní odo dňa jej doručenia Kupujúcemu. Faktúra musí obsahovať náležitosti daňového dokladu v zmysle všeobecne záväzných právnych predpisov platných na území SR. Súčasťou faktúry je preberací protokol podľa článku V. tejto Zmluvy.

4.3. Obálka/y, v ktorej bude faktúra/y odosielaná/é, musí/ia byť označená/é „FAKTÚRA“. Faktúry musia byť odoslané doporučene. Faktúra, ktorá nemá náležitosti daňového dokladu alebo obsahuje nesprávne vyfakturované údaje bude vrátená na prepracovanie predávajúcemu. V takomto prípade začína splatnosť faktúry plynúť jej novým doručením Kupujúcemu vo forme doporučenej zásielky.

**Článok V.**

**DODACIE PODMIENKY**

5.1. Termín dodania je stanovený dohodou Zmluvných strán najneskôr do osem (8) mesiacov odo dňa nadobudnutia účinnosti tejto Zmluvy. Miesta dodania predmetu Zmluvy sú uvedené v prílohe č.1 tejto Zmluvy.

5.2. Odovzdanie a prevzatie predmetu Zmluvy bude vykonané poverenými zástupcami Kupujúceho a Predávajúceho v mieste dodania.

5.3. Predávajúci je povinný vyrozumieť zástupcu Kupujúceho (doporučeným listom alebo overeným faxom, e-mailom) o pripravenosti predmetu Zmluvy k odovzdaniu, ktorým je len pre účely tejto Zmluvy tri (3) dni vopred.

5.4. Pri prevzatí predmetu Zmluvy podpíšu poverení zástupcovia Zmluvných strán preberací a odovzdávací protokol, podpísaním ktorého sa považuje predmet Zmluvy za prevzatý.

5.5. Kupujúci je povinný prevziať tovar bezodkladne po jeho dodaní iba v prípade, ak Predávajúci dodá tovar v množstve a za podmienok v súlade s touto zmluvou. Kupujúci nie je povinný prevziať od Predávajúceho čiastočné, neúplné plnenie, resp. plnenie, ktoré bolo dodané v rozpore s touto zmluvou.

5.6. Kupujúci predbežne overí úplnosť dodania predmetu Zmluvy a existenciu vád predmetu Zmluvy, ktoré sú zjavné. V prípade, že Kupujúci zistí akékoľvek vady predmetu Zmluvy, je oprávnený od Predávajúceho vadný predmet Zmluvy neprevziať a požadovať dodanie predmetu Zmluvy bez vád.

* 1. Predávajúci je povinný dodať predmet Zmluvy bez vád do 3 dní odo dňa označenia vád Kupujúcim, ak Kupujúci písomne neurčí dlhšiu lehotu.
	2. Kupujúci je oprávnený odmietnuť prijať predmet Zmluvy, ktorý nemá požadovanú kvalitu podľa tejto Zmluvy.

**Článok VI.**

**POVINNOSTI KUPUJÚCEHO**

6.1. Kupujúci je povinný prevziať predmet Zmluvy v deň určený Predávajúcim pri splnení podmienky uvedenej v článku V. tejto Zmluvy a zaplatiť zaň kúpnu cenu.

**Článok VII.**

**POVINNOSTI PREDÁVAJÚCEHO**

7.1. Predávajúci je povinný dodať predmet Zmluvy Kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie.

7.2. Pred odovzdaním predmetu Zmluvy je Predávajúci povinný zabezpečiť vykonanie predpredajného servisu a pri odovzdávaní tovaru predviesť funkčnosť dodaného predmetu Zmluvy a ten protokolárne odovzdať poverenému zástupcovi Kupujúceho v mieste plnenia.

7.3. Predávajúci je povinný zabezpečiť vykonanie poučenia a zaškolenia obsluhy na dodaný predmet Zmluvy v rozsahu podľa prílohy č.1 tejto Zmluvy.

**Článok VIII.**

**ZÁRUKA**

8.1. Na dodaný predmet Zmluvy vrátane príslušenstva a výbavy je dohodnutá záručná doba dva (2) roky bez obmedzenia najazdených kilometrov. Záruka začína plynúť odo dňa prevzatia predmetu Zmluvy Kupujúcim (od dátumu predaja uvedeného v servisnej knižke a na preberacom – odovzdávacom protokole).

8.2. Ak sa v priebehu záručnej doby prejaví chyba materiálu alebo výrobná vada na predmete Zmluvy je Predávajúci povinný poškodené diely predmetu Zmluvy opraviť alebo vymeniť, čo Predávajúci povinný vykonať bez úhrady najneskôr do tridsiatich (30) dní od reklamovania vady.

8.3. Pred uplynutím záručnej doby záruka zaniká, ak:

- sa na predmete Zmluvy nevykonávajú pravidelné prehliadky v autorizovanom servise, predpísané výrobcom vždy po najazdení stanoveného počtu km uvedeného v servisnej knižke,

- bol do predmetu Zmluvy Kupujúcim zabudovaný, resp. inak namontovaný taký diel, ktorý nie je povolený výrobcom,

- bol predmet Zmluvy pozmenený nedovoleným spôsobom, odlišujúcim sa od jeho konštrukčného riešenia,

- predmet Zmluvy je používané v rozpore s jeho účelom,

- užívateľ predmetu Zmluvy si nesplnil povinnosť predísť vzniku zmenšenia škody (napr. vozidlo neodstavil ihneď potom, ako bola zistená porucha, ale jazdil ďalej a tým zavinil zvýšenie rozsahu poruchy),

- pri prevádzke predmetu Zmluvy neboli použité výrobcom predpísané alebo doporučené materiály alebo náplne, predovšetkým oleje, pohonné hmoty, brzdové a chladiace kvapaliny a v iných prípadoch uvedených v servisnej knižke a v záručnom liste.

8.4. Predávajúci nezodpovedá za vady spôsobené nesprávnym užívaním predmetu Zmluvy, nerešpektovaním doporučení, uvedených v návode na obsluhu, preťažením alebo neodbornou manipuláciou obsluhy.

8.5. Záruka sa nevzťahuje na poškodenie laku zavinené vonkajšími príčinami (nárazy štrku, chemický atmosferický spád, vegetácia alebo zvieratá, škody spôsobené prírodnými javmi alebo nehodou). Bližšia špecifikácia rozsahu poskytovanej záruky je uvedená v servisnej knižke a záručnom liste, ktorú Kupujúci obdrží spolu s predmetom Zmluvy.

8.6. Záruka môže byť uplatnená len za podmienky, že predmet Zmluvy bol opravovaný v autorizovanom servise Predávajúceho a pravidelné kontroly uvedené v servisnej knižke boli vykonané v predpísanej lehote a v autorizovanom servise.

8.7. Kupujúci sa zaväzuje znášať náklady a obmedzenia nevyhnutne spojené s vykonávaním servisu predmetu Zmluvy.

8.8. V prípade reklamácií predmetu Zmluvy sa postupuje podľa tejto Zmluvy, príslušných ustanovení Obchodného zákonníka a ostatných všeobecne záväzných právnych predpisov platných na území Slovenskej republiky.

**Článok IX.**

**SERVISNÉ PODMIENKY**

9.1. Predpredajný servis zabezpečí Predávajúci na vlastné náklady vo svojich servisných strediskách podľa tejto Zmluvy.

9.2. Súčasťou dodania premetu Zmluvy je garancia vykonávania plánovaných servisných činností, t.j. najmä záručného autorizovaného servisu vo vlastných servisných strediskách alebo servisných strediskách zmluvných partnerov podľa minimálnych podmienok stanovených v tejto zmluve.

**Článok X.**

**ZMLUVNÉ POKUTY A ÚROKY Z OMEŠKANIA**

10.1. V prípade omeškania Predávajúceho s dodaním predmetu Zmluvy v dohodnutej lehote podľa čl. V. tejto Zmluvy je Predávajúci povinný zaplatiť Kupujúcemu zmluvnú pokutu vo výške 0,05 % z ceny nedodaného tovaru za každý aj začatý deň omeškania.

10.2. V prípade omeškania Kupujúceho s úhradou faktúry vzniká Predávajúcemu právo účtovať Kupujúcemu zákonné úroky z omeškania za každý aj začatý deň omeškania.

10.3. V prípade omeškania Predávajúceho so splnením povinnosti odstrániť vady predmetu Zmluvy podľa článku VIII. bod 8.2. tejto Zmluvy má právo si Kupujúci uplatniť voči Predávajúcemu zmluvnú pokutu vo výške 1 000,- € za každý aj začatý deň omeškania až do odstránenia vady predmetu Zmluvy.

10.4. Zaplatením zmluvnej pokuty nezaniká nárok Kupujúceho požadovať náhradu škodu, ktorá vznikla Kupujúcemu pri plnení tejto Zmluvy.

**Článok XI.**

**VLASTNÍCKE PRÁVO A ZODPOVEDNOSŤ ZA ŠKODU**

11.1. Vlastnícke právo k predmetu Zmluvy prechádza na Kupujúceho dňom jeho dodania a protokolárneho prevzatia a zaplatením kúpnej ceny.

11.2. Nebezpečenstvo za škodu pri dodaní predmetu Zmluvy prechádza na Kupujúceho v deň podpisu preberacieho a odovzdávacieho protokolu Kupujúcim.

**Článok XII.**

**Skončenie ZMLUVY**

12.1. Zmluvu je možné skončiť:

a) písomnou dohodou Zmluvných strán,

b) písomným odstúpením od Zmluvy, keď sa pre Predávajúceho stalo plnenie Zmluvy úplne nemožným, alebo pri inom podstatnom porušení zmluvných povinností zo strany predávajúceho alebo kupujúceho,

12.2. Odstúpenie od Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie od tejto Zmluvy je účinné dňom nasledujúcim po dni jeho doručenia druhej Zmluvnej strane.

12.3 Kupujúci je oprávnený písomne odstúpiť od tejto Zmluvy v prípade, ak:

12.3.1. je Predávajúci v omeškaní s dodaním predmetu Zmluvy v lehote podľa článku V. bod 5.1 tejto Zmluvy,

12.3.2. ak Predávajúci neodstráni vady na predmete Zmluvy v lehote podľa článku VIII. bod 8.2. tejto Zmluvy.

12.4. Kupujúci je oprávnený písomne odstúpiť od tejto Zmluvy aj v prípade, ak:

12.4.1. je Predávajúci v likvidácii,

12.4.2. Predávajúci vstúpil do konkurzu alebo reštrukturalizácie,

12.4.3. Predávajúci nebol v čase uzatvárania tejto zmluvy a počas doby trvania tejto zmluvy zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

12.5. V prípade odstúpenia od tejto Zmluvy je Zmluvná strana oprávnená požadovať od povinnej osoby náhradu škody, ktorá jej vznikla okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.

12.6. Vzájomne poskytnuté plnenia, poskytnuté do dňa odstúpenia od tejto zmluvy si Zmluvné strany ponechajú. Predávajúci má nárok na náhradu dôvodných a preukázateľne vynaložených nákladov do dňa odstúpenia od tejto zmluvy.

**Článok XIII.**

**ZÁVEREČNÉ USTANOVENIA**

13.1. Zmluvu je možné dopĺňať alebo meniť iba formou písomných a očíslovaných dodatkov, ktoré sa po nadobudnutí účinnosti stávajú neoddeliteľnou súčasťou tejto Zmluvy.

13.2. Ostatné právne vzťahy výslovne touto Zmluvou neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.

13.3. Zmluvné strany sa zaväzujú, že všetky prípadné spory vyplývajúce z tejto Zmluvy budú riešiť prednostne rokovaním o možnej dohode, inak na miestne a vecne príslušnom súde SR.

13.4. Táto Zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú Predávajúcemu a tri (3) rovnopisy zostanú Kupujúcemu.

13.5. Zmluva nadobúda platnosť dňom jej podpísania Zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv, ktorý vedie Úrad vlády SR. Zmluvu zverejní Kupujúci.

13.6. Zmluvné strany vyhlasujú, že sa so zmluvou oboznámili, jej obsahu porozumeli a na znak súhlasu ju podpisujú.

13.7. Neoddeliteľnou súčasťou tejto Zmluvy sú:

Príloha č. 1 - Opis predmetu zákazky, technická špecifikácia a vlastný návrh plnenia predávajúceho, ktorý predložil do verejného obstarávania

Príloha č. 2 - Rozpočet ceny kúpnej zmluvy

Príloha č. 3 - Informácie o subdodávateľoch

|  |  |
| --- | --- |
| V Bratislave dňa ...........................  | V ......................... dňa .....................  |
| Za kupujúceho :  | Za predávajúceho:  |
| –––––––––––––––––––––  | –––––––––––––––––––––  |

|  |  |  |
| --- | --- | --- |
|  |  |  |
|  |  |  |